title: Komisijas Direktīva 2006/35/EK ( 2006. gada 24. marts ), ar ko groza I līdz IV pielikumu Padomes Direktīvā 2000/29/EK par pasākumiem aizsardzībai pret tādu organismu ievešanu, kas kaitīgi augiem vai augu produktiem, un pret to izplatību Kopienā

text:
               25.3.2006

               LV

               Eiropas Savienības Oficiālais Vēstnesis

               L 88/9

         KOMISIJAS DIREKTĪVA 2006/35/EK
   (2006. gada 24. marts),
   ar ko groza I līdz IV pielikumu Padomes Direktīvā 2000/29/EK par pasākumiem aizsardzībai pret tādu organismu ievešanu, kas kaitīgi augiem vai augu produktiem, un pret to izplatību Kopienā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 14. panta otrās daļas c) apakšpunktu,
   pēc apspriešanās ar attiecīgajām dalībvalstīm,
   tā kā:

               (1)

               Direktīvā 2000/29/EK paredzēti noteikti pasākumi pret augiem vai augu produktiem kaitīgu organismu ievešanu dalībvalstīs no citām dalībvalstīm vai trešām valstīm. Tā paredz arī, ka dažas zonas ir atzīstamas par aizsargājamām.

               (2)

               Portugāles sniegtā informācija liecina, ka Bemisia tabaci Genn. (Eiropas populācijas) tagad ir konstatēts Alentežu reģionā un dažās Ribatežu un austrumu apgabalu reģiona komūnās. Tāpēc šīs Portugāles teritorijas daļas vairs nevar atzīt par aizsargājamām zonām attiecībā uz šo kaitīgo organismu.

               (3)

               Slovēnijas sniegtā informācija liecina, ka Erwinia amylovora (Burr.) Winsl. et al. tagad ir konstatēts Gorenjes un Mariboras reģionā. Tāpēc šos reģionus vairs nevar atzīt par aizsargājamām zonām attiecībā uz Erwinia amylovora (Burr.) Winsl. et al.

               (4)

               Slovākijas sniegtā informācija liecina, ka Erwinia amylovora (Burr.) Winsl. et al. tagad ir konstatēts atsevišķās Dunajská Streda, Levice, Topoľčany, Poltár, Rožňava un Trebišov apgabalu komūnās. Tāpēc šīs komūnas vairs nevar atzīt par aizsargājamām zonām attiecībā uz Erwinia amylovora (Burr.) Winsl. et al.

               (5)

               Itālija ir iesniegusi informāciju, kas liecina, ka dažās tās teritorijas daļās ir konstatēts Erwinia amylovora (Burr.) Winsl. et al. Tāpēc attiecīgās Itālijas teritorijas daļas vairs nevar atzīt par aizsargājamām zonām attiecībā uz Erwinia amylovora (Burr.) Winsl. et al.

               (6)

               Lietuva ir iesniegusi informāciju, kas liecina, ka tās teritorijā ir konstatēts biešu nekrotiskās dzīslu dzeltēšanas vīruss. Tāpēc Lietuvu vairs nevar atzīt par aizsargājamu zonu attiecībā uz biešu nekrotiskās dzīslu dzeltēšanas vīrusu.

               (7)

               Tāpēc atbilstoši jāgroza attiecīgie Direktīvas 2000/29/EK pielikumi.

               (8)

               Šajā direktīvā paredzētie pasākumi ir saskaņā ar Augu veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 2000/29/EK I līdz IV pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2006. gada 30. aprīlim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Minētos noteikumus dalībvalstis piemēro no 2006. gada 1. maija.
   Kad dalībvalstis pieņem minētos noteikumus, tajos ietver atsauci uz šo direktīvu, vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2006. gada 24. martā

            Komisijas vārdā —

            Komisijas loceklis

         Markos KYPRIANOU

      (1)  OV L 169, 10.7.2000., 1. lpp. Direktīvā jaunākie grozījumi izdarīti ar Komisijas Direktīvu 2006/14/EK (OV L 34, 7.2.2006., 24. lpp.).

      PIELIKUMS
      Direktīvas 2000/29/EK I līdz IV pielikumu groza šādi.

                  1)

                  Tās I pielikuma B daļu groza šādi:

                              a)

                              daļas a) iedaļas 1. punktā aiz “P” sekojošos vārdus iekavās aizstāj ar šādu tekstu:
                              “Azoru salas, Iekšbeira, Krasta Beira, Apgabals starp Douru un Minju upēm, Madeira, Ribatežu un austrumu apgabali (Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche un Torres Vedras komūnas) un kalnu apgabali (Trás-os-Montes)”;

                              b)

                              daļas b) iedaļas 1. punktā svītro “LT”.

                  2)

                  Direktīvas II pielikuma B daļu groza šādi:
                  daļas b) iedaļas 2. punkta trešajā slejā:

                              a)

                              pēc vārdiem “Forli-Čezenas” un pēc vārda “Rimini” pievieno vārdus “(izņemot provinces teritoriju uz ziemeļiem no valsts ceļa Nr. 9 – Via Emilia)”;

                              b)

                              svītro vārdus “Trentīno-Alto Adidže: Trento autonomā province”;

                              c)

                              pēc “SI” iekļauj vārdus “(izņemot Gorenjes un Mariboras reģionu)”;

                              d)

                              pēc “SK” iekļauj vārdus “(izņemot Blahová, Horné Mýto un Okoč (Dunajská Streda apgabals), Hronovceun Hronské Kľačany (Levice apgabals), Veľké Ripňany (Topoľčany apgabals), Málinec (Poltár apgabals), Hrhov (Rožňava apgabals), Kazimír, Luhyňa, Malý Horeš, Svätuše un Zatín (Trebišov apgabals) komūnas)”.

                  3)

                  Direktīvas III pielikuma B daļu groza šādi:
                  daļas 1. un 2. punkta otrajā slejā:

                              a)

                              pēc vārdiem “Forli-Čezenas” un pēc vārda “Rimini” pievieno vārdus “(izņemot provinces teritoriju uz ziemeļiem no valsts ceļa Nr. 9 – Via Emilia)”;

                              b)

                              svītro vārdus “Trentīno-Alto Adidže: Trento autonomā province”;

                              c)

                              pēc “SI” iekļauj vārdus “(izņemot Gorenjes un Mariboras reģionu)”;

                              d)

                              pēc“SK” iekļauj vārdus “(izņemot Blahová, Horné Mýto un Okoč (Dunajská Streda apgabals), Hronovce un Hronské Kľačany (Levice apgabals), Veľké Ripňany (Topoľčany apgabals), Málinec (Poltár apgabals), Hrhov (Rožňava apgabals), Kazimír, Luhyňa, Malý Horeš, Svätuše un Zatín (Trebišov apgabals) komūnas)”.

                  4)

                  Direktīvas IV pielikuma B daļu groza šādi:

                              a)

                              daļas 20.1. punkta trešajā slejā svītro “LT”;

                              b)

                              daļas 20.2. punkta trešajā slejā svītro “LT”;

                              c)

                              daļas 21. punkta trešajā slejā svītro vārdus “Trentīno-Alto Adidže: Trento autonomā province”;

                              d)

                              daļas 21. un 21.3. punkta trešajā slejā:

                                          1)

                                          pēc vārdiem “Forli-Čezenas” un pēc vārda “Rimini” pievieno vārdus “(izņemot provinces teritoriju uz ziemeļiem no valsts ceļa Nr. 9 – Via Emilia)”;

                                          2)

                                          pēc “SI” iekļauj vārdus “(izņemot Gorenjes un Mariboras reģionu)”;

                                          3)

                                          pēc “SK” iekļauj vārdus “(izņemot Blahová, Horné Mýto un Okoč (Dunajská Streda apgabals), Hronovce un Hronské Kľačany (Levice apgabals), Veľké Ripňany (Topoľčany apgabals), Málinec (Poltár apgabals), Hrhov (Rožňava apgabals), Kazimír, Luhyňa, Malý Horeš, Svätuše un Zatín (Trebišov apgabals) komūnas)”;

                              e)

                              daļas 22. punkta trešajā slejā svītro “LT”;

                              f)

                              daļas 23. punkta trešajā slejā svītro “LT”;

                              g)

                              daļas 24.1. un 24.2. un 24.3. punkta trešajā slejā:
                              aiz “P” sekojošos vārdus iekavās aizstāj ar šādu tekstu: “Azoru salas, Iekšbeira, Krasta Beira, Apgabals starp Douru un Minju upēm, Madeira, Ribatežu un austrumu apgabali (Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche un Torres Vedras komūnas) un kalnu apgabali (Trás-os-Montes)”;

                              h)

                              daļas 25. punkta trešajā slejā svītro “LT”;

                              i)

                              daļas 26. punkta trešajā slejā svītro “LT”;

                              j)

                              daļas 27.1. punkta trešajā slejā svītro “LT”;

                              k)

                              daļas 27.2. punkta trešajā slejā svītro “LT”;

                              l)

                              daļas 30. punkta trešajā slejā svītro “LT”.


title: Padomes Direktīva 98/25/EK (1998. gada 27. aprīlis), ar kuru groza Direktīvu 95/21/EK, kas nosaka, kā kuģošanai Kopienas ostās un dalībvalstu jurisdikcijai pakļautos ūdeņos piemērot starptautiskos standartus attiecībā uz kuģu drošību, piesārņojuma novēršanu un dzīves un darba apstākļiem uz kuģiem (ostas valsts kontrole)

text:
Svarīgs juridisks paziņojums

|

31998L0025

Oficiālais Vēstnesis L 133 , 07/05/1998 Lpp. 0019 - 0020

		Padomes Direktīva 98/25/EK(1998. gada 27. aprīlis),ar kuru groza Direktīvu 95/21/EK, kas nosaka, kā kuģošanai Kopienas ostās un dalībvalstu jurisdikcijai pakļautos ūdeņos piemērot starptautiskos standartus attiecībā uz kuģu drošību, piesārņojuma novēršanu un dzīves un darba apstākļiem uz kuģiem (ostas valsts kontrole)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 84. panta 2. punktu,ņemot vērā Komisijas priekšlikumu [1],ņemot vērā Ekonomikas un sociālo lietu komitejas atzinumu [2],rīkojoties saskaņā ar Līguma 189.c pantā izklāstīto procedūru [3],(1) tā kā Direktīvas 95/21/EK [4] 2. panta 1. punktā noteikts, ka ar terminu "konvencijas" saprot minētajā pantā uzskaitītās konvencijas, kas ir spēkā minētās direktīvas pieņemšanas dienā; bet 2. panta 2. punktā noteikts, ka "Parīzes SM" ir Saprašanās memorands par ostas valsts kontroli, kas parakstīts Parīzē 1982. gada 26. janvārī, tādā variantā, kādā tas ir spēkā minētās direktīvas pieņemšanas dienā;(2) tā kā, kopš pieņemta Direktīva 95/21/EK, ir stājušies spēkā grozījumi SOLAS 74 konvencijā, MARPOL 73/78 konvencijā un STCW 78 konvencijā; tā kā jaunākie grozījumi Parīzes Saprašanās memorandā stājušies spēkā 1998. gada 14. janvārī; tā kā ir lietderīgi minētos grozījumus attiecināt arī uz minēto direktīvu;(3) tā kā ar Drošas kuģu ekspluatācijas un piesārņojuma novēršanas vadības starptautisko kodeksu (ISM kodeksu), ko Starptautiskā jūrniecības organizācija pieņēmusi 1993. gada 4. novembrī un kas noteikts par saistošu saskaņā ar SOLAS konvencijas jauno IX nodaļu, ir ieviesta drošības vadības sistēma, ko gan uz kuģiem, gan krastā piemēro sabiedrība, kas ir atbildīga par kuģa ekspluatāciju un kuru pārbaudījusi tās valsts administrācija, kurā sabiedrība veic saimniecisko darbību;(4) tā kā ISM kodekss būtiski veicina drošību uz jūras un jūras vides aizsardzību Kopienas ūdeņos;(5) tā kā ISM kodekss starptautiskā līmenī stājas spēkā 1998. gada 1. jūlijā attiecībā uz visiem pasažieru kuģiem un naftas tankkuģiem, ķīmisko vielu tankkuģiem, gāzu kuģiem, vaļēju kravu kuģiem un ātrgaitas transportkuģiem ar bruto tilpību 500 tilpības vienības vai lielāku;(6) tā kā Padomes 1995. gada 8. decembra Regula (EK) Nr. 3051/95 par iebraucamo pasažieru prāmju (ro-ro prāmji) drošības vadību [5] par vienu no mērķiem izvirza obligātu un pēc iespējas drīzu ISM kodeksa piemērošanu visiem iebraucamiem prāmjiem, kas kursē uz Kopienas ostām vai no tām, neatkarīgi no prāmju karoga;(7) tā kā tad, ja sabiedrības un iestādes ISM kodeksa piemērošanu starptautiskā līmenī novilcinātu, rastos pamats bažām par drošību jūrā un vides aizsardzību;(8) tā kā jāveic īpaši Kopienas mēroga pasākumi, ko piemērot gadījumos, kad uz kuģa nav ISM sertifikāta; tā kā, piemērojot minētos pasākumus, jāparedz iespēja aizturēt tādus kuģus, kam nav atbilstīgi ISM kodeksam izdotu sertifikātu;(9) tā kā tomēr, ja nav citu nopietnu trūkumu, kas pamatotu kuģa aizturēšanu, dalībvalstīm jādod iespēja atsaukt aizturēšanas pavēli, ja tas ir vajadzīgs ostu pārmērīgas noslogotības novēršanai;(10) tā kā minētajos gadījumos dalībvalstīm atbilstīgi Direktīvas 95/21/EK 11. pantam jāveic saskaņoti pasākumi, lai pārliecinātos, ka kuģiem, kuriem atļauts izbraukt no ostas bez attiecīgajiem ISM sertifikātiem, liedz iebraukšanu citās Kopienas ostās, kamēr nav saņemti attiecīgie ISM sertifikāti, neierobežojot minētā panta 6. punktu;(11) tā kā tikai tā dalībvalsts, kura kuģi aizturējusi, var atcelt aizliegumu kuģim iebraukt Kopienas ostās; tā kā minētā valsts, ja tā to vēlas, var pieņemt no citām dalībvalstīm informāciju, ko var uzskatīt par pierādījumu vajadzīgo ISM sertifikātu eksistencei;(12) tā kā jābūt iespējai vienkāršotā procedūrā pielāgot Direktīvu 95/21/EK grozījumiem starptautiskās konvencijās un Saprašanās memorandā par ostas valsts kontroli, kas minēti tās 2. pantā; tā kā minētās direktīvas 18. pantā paredzētā procedūra liekas tādai grozīšanai vispiemērotākā; tā kā tādēļ jāpapildina 19. pants,IR PIEŅĒMUSI ŠO DIREKTĪVU.1 pantsDirektīvu 95/21/EK groza šādi:1. 2. pantu groza šādi:a) a) 1. punktā vārdus "kas ir spēkā šīs direktīvas pieņemšanas dienā" aizstāj ar vārdiem "kas ir spēkā 1998. gada 1. jūlijā";b) 2. punktā vārdus "tādā variantā, kādā tas ir spēkā šīs direktīvas pieņemšanas dienā" aizstāj ar vārdiem "tādā variantā, kādā tas ir spēkā 1998. gada 14. janvārī".2. Direktīvā iekļauj šādu pantu:"9a pantsProcedūras, ko piemēro gadījumos, kad nav ISM sertifikāta1. Ja pārbaude atklāj, ka uz kuģa, kuram Kopienas teritorijā pārbaudes brīdī piemēro ISM kodeksu, nav kopijas atbilstības dokumentam vai drošības vadības sertifikātam, kas izdots saskaņā ar Drošas kuģu ekspluatācijas un piesārņojuma novēršanas vadības starptautisko kodeksu (ISM kodeksu), tad kompetentā iestāde nodrošina to, ka kuģis tiek aizturēts.2. Neņemot vērā to, ka nav 1. punktā minēto dokumentu, kompetentā iestāde var atsaukt aizturēšanas pavēli nolūkā novērst ostas pārmērīgu noslogotību, ja pārbaudes laikā nav atklāti nekādi citi trūkumi, kas pamatotu aizturēšanu. Pieņemot tādu lēmumu, kompetentā iestāde par to tūlīt ziņo pārējo dalībvalstu kompetentām iestādēm.3. Dalībvalstis veic pasākumus, lai nodrošinātu to, ka visiem kuģiem, kuriem atļauts izbraukt no kādas dalībvalsts ostas 2. punktā aprakstītos apstākļos, liedz iebraukt visās Kopienas ostās, izņemot 11. panta 6. punktā minētos apstākļos, līdz kuģa īpašnieks vai operators tās dalībvalsts kompetentai iestādei, kurā izdota aizturēšanas pavēle, apliecina, ka kuģim ir saskaņā ar IMS kodeksu izdotie attiecīgie sertifikāti. Gadījumos, kad ir atklāti 9. panta 2. punktā minētie trūkumi, un tos nav iespējams novērst aizturēšanas ostā, piemēro arī 11. panta attiecīgos noteikumus.".3. 19. pantu papildina ar šādu punktu:"c) pielāgot 2. pantā minētos datumus tā, lai tiktu ņemti vērā grozījumi tajā pašā pantā minētajās starptautiskajās konvencijās un Parīzes SM, izņemot konvenciju protokolus.".2 pants1. Dalībvalstīs stājas spēkā normatīvi un administratīvi akti, kas vajadzīgi, lai līdz 1998. gada 1. jūlijam izpildītu šās direktīvas prasības. Dalībvalstis par to tūlīt informē Komisiju.Kad dalībvalstis pieņem šos tiesību aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka paņēmienus, kā izdarīt šādas atsauces.2. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, uz kuru attiecas šī direktīva.3 pantsŠī direktīva stājas spēkā dienā, kad tā publicēta Eiropas Kopienu Oficiālajā Vēstnesī.4 pantsŠī direktīva ir adresēta dalībvalstīm.Luksemburgā, 1998. gada 27. aprīlīPadomes vārdā —priekšsēdētājsR. Cook[1] OV C 264, 30.8.1997., 33. lpp.[2] Atzinums pieņemts 1997. gada 10. decembrī (OV C 73, 9.3.1998., 64. lpp.).[3] Eiropas Parlamenta 1997. gada 4. decembra Atzinums (OV C 388, 22.12.1997., 16. lpp.), Padomes 1998. gada 12. februāra Kopējā nostāja (OV C 91, 26.3.1998., 28. lpp.) un Eiropas Parlamenta 1998 gada 31. marta Lēmums (OV C 138, 4.5.1998).[4] OV L 157, 7.7.1995., 1. lpp.[5] OV L 320, 30.12.1995., 14. lpp.--------------------------------------------------